Page:Whole proceedings of Jockey and Maggy (4).pdf/27

 JOCKEY and MAGGY. 27

Mar. Ye that kens the reaſons of every thing may ſoon find out that too.

Moth. A deed than woman I'll tell you, the merry begotten weans, its byſtarts I mean, is red wood, half wittet hillocket ſort o' creatures: for an it be na ane among twenty o' them, they're a' ſcard o' the getting, for there's few o' them gotten in beds like honeſt fouk's bairns; but in aut-houſes, auld barns, backs o' dikes, and kil-loggies; har there's ay ſome body wandering o fear poor needfu' perſons, at their job of journey- wark for weel ken I the gaits o't, experience gars me ſpeak.

Jock. A deed mither that's very true, for when I was getting that wear at the black hole o' the peat ſtack, John Gammel's muckle Colly came in behind us wi' a bow wow, of a great goul juſt aboune my buttocks; an' s I'm a ſinner, he gart me loup laveruck height, an' yet we got the wean for a' that.

Moth. A well than, Johnny, that mak's my words good yet.

Jenny anſwers out o' the bed. A ſhame fa your faſhions, ye hae nae muckle to keep whan ye tell how it was gotten, or what was at the getting o't.

Jock. A ſhame fa yourſel Jenny, for I hae gotten my part o' the ſhame elſe, an' gin ye hadne tell'd firſt there wad nane kend, for nae body ſaw us but John Gammel's auld colly an' he's no a ſufficient witneſs.

Mar. Now guidwife, amang a' the tales ye hae tell'd me, how is this wean to be maintain'd?

Moth. Ill chance on your auld black mouth Marri- on, did not I ſend you my guid ſprittled hen, a pund of butter and a ſixpence, forby a lippy o' groats an' a fur- lat o' meal; mak her a guid cogfu' o' broſe, an' put a knoiſt o' butter in them, to fill up the hole whar the down came out, an' I'll ſend mair or that be done.

Mar. An it be na better nor laſt ye, may een keep it to your fell; your groat meal, and gray meal, ſand duſt and ſeeds, courſe enough to feed cocks an' hens, beſides a woman in her condition.

Math. A foul be your gabs, ye're a' fac gaf of you

C 2ː